
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                      „Samoborček“

KLASA: 024-08/22-003/251
URBROJ: 251-13-11-16/003-23-3
Zagreb, 21. veljače 2023.
Z A P I S N I K

sa 22. sjednice Vijeća Mjesnog odbora „Samoborček“, održane 21. veljače 2023. s početkom u 20,00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Alma Smojver, Ana Legčević, Dario Karlovčan, Ivan Maksan, Nikolina Rajković, 

Nenazočni članovi Vijeća: Noah Kraljević, Maja Đuroković 

Predsjednik Vijeća Mjesnog odbora „Samoborček“ utvrđuje da je na sjednici prisutno 5 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju zapisnika s 21. sjednice.
Vijeće JEDNOGLASNO prihvaća zapisnik s 21. sjednice.

Predsjednik predlaže:
	                       DNEVNI RED

       1.  Izvješće o radu Vijeća Mjesnog odbora „Samoborček“ za 2022.
       2.  Prijedlog zaključka o parkiranju na zelenim površinama i javnim površinama na kojima nije dopušteno
            parkiranje za vrijeme održavanja priredbi (sportskih i ostalih) u Domu sportova – Pritužba Gradskom 
            uredu za obnovu, izgradnju, prostorno uređenje, graditeljstvo, komunalne poslove i promet na rad 
            prometnog redarstva
       3.  Prijedlog zaključka o povremenom korištenju prostora za:
            - Udruga plesača „Zagrebački čageri“ 
            - Glazbeni klub „Lisinski“
       4.  Aktualna problematika
            - Suradnja sa susjednim mjesnim odborima (povjerenstvo za komunalne poslove) 
            - Uključivanje građana zainteresiranih za sudjelovanje u radu povjerenstva
            - Rasprava oko povrede zaključaka sa prethodne sjednice u obliku objave na službenoj Facebook stranici 
              HDZ „Samoborček“ Trešnjevka-sjever o uvođenju dodatnih termina za rekreaciju stolnim tenisom
       5.  Pitanja, prijedlozi i obavijesti.

koji je prihvaćen JEDNOGLASNO.

Ad. 1. Izvješće o radu Vijeća Mjesnog odbora „Samoborček“ za 2022.

           Predsjednik otvara raspravu, u kojoj sudjeluju svi članovi vijeća, zaključuje raspravu.
           Vijeće Mjesnog odbora „Samoborček“ JEDNOGLASNO donosi 

                                                          IZVJEŠĆE O RADU VIJEĆA MJESNOG
                                                             ODBORA „SAMOBORČEK“ ZA 2022.
 (u privitku zapisnika)




Ad. 2. Prijedlog zaključka o parkiranju na zelenim površinama i javnim površinama na kojim nije 
           dopušteno parkiranje za vrijeme održavanja priredbi (sportskih i ostalih) u Domu sportova 
           - Pritužba Gradskom uredu za obnovu, izgradnju, prostorno uređenje, graditeljstvo, komunalne
           poslove i promet na rad prometnog redarstvu

Predsjednik upoznaje prisutne o stanju prometa u mirovanju, nepropisno parkiranih osobnih automobila (na zelenim površinama i pješačkim stazama) za vrijeme održavanja priredbi u Domu sportova posebno se osvrnuvši na parkiranje i rad prometnog redarstva u vrijeme održavanja malonogometne priredbe „Kutija šibica 2022“ (26.11. do 29.12.2022.) i Večer slavljenja “Gore srca” u organizaciji Molitvene zajednice „Božja pobjeda“ (28. siječnja 2023.) godine. Isto tako osvrće se na primjedbe stanara uz gradilište hotela „Zonar“ (Panorama) vezano uz regulaciju i nepoštivanje prometnih oznaka. 

 Predsjednik otvara raspravu, u kojoj sudjeluju svi članovi vijeća, zaključuje raspravu
 Vijeće Mjesnog odbora „Samoborček“ JEDNOGLASNO donosi

                                                                          Z A K LJ U Č A K
(u privitku zapisnika) 

Ad. 3. Prijedlog zaključka o povremenom korištenju prostora za:
           - Udruga plesača „Zagrebački čageri“
           - Glazbeni klub „Lisinski“
Predsjednik izvješćuje o stanju korištenja i zahtjevima za korištenje prostora MO-a. Zbog činjenice da se više korisnika javlja za povremeno korištenje dvorane u terminima koji već koriste drugi korisnici ili u terminima za koje se VMO odlučilo da nisu raspoloživi za povremeno korištenje već samo za jednokratna korištenja. VMO zaključuje da će termini (petkom 16.00-22.00 i subotom 16.00-22.00) u rasporedu korištenja velike dvorane MO Samoborček u Novoj cesti 37 biti zavedeni kao „jednokratna korištenja“ i o njihovom korištenju će se odlučivati sukladno pravilima VMO-a i ovlaštenjima dodijeljenim od VMO-a.

 Predsjednik otvara raspravu, u kojoj sudjeluju svi članovi vijeća, zaključuje raspravu.
 Vijeće Mjesnog odbora „Samoborček“ JEDNOGLASNO donosi

                                                                          Z A K LJ U Č K E
(u privitku zapisnika)
Ad. 4. Aktualna problematika 
a. Suradnja sa susjednim mjesnim odborima (povjerenstvo za komunalne poslove);
[bookmark: _Hlk125886627]Predsjednik izvješćuje o stanju, naglašava potrebu ostvarenja suradnje i otvara raspravu. U raspravi sudjeluju članovi/ce Vijeća. Predsjednik zaključuje raspravu i konstatira da će se intenzivirati suradnja sa susjednim MO-ima na rješavanju zajedničkih problema.
	b. Uključivanje građana zainteresiranih za sudjelovanje u radu povjerenstva;
Svako od povjerenstava VMO-a će razmotriti mogućnosti uključenja zainteresiranih građana kao vanjskih suradnika u svojoj domeni.
	c. Povreda zaključaka s 21. sjednice  na službenoj Facebook stranici HDZ Samoborček Trešnjevka-sjever od 28.siječnja;
Predsjednik izvješćuje da je na Facebook stranici HDZ-e Samoborček Trešnjevka sjever, 28. siječnja objavljen post o „Zajedničkoj inicijativi TO HDZ Samoborček i počasnog predsjednika Stolnoteniskog saveza Hrvatske gospodina Zlatka Pospiša, uz suglasnost VMO Samoborček dogovoren raspored besplatne rekreacije igranja stolnog tenisa u dvorani MO Samoborček, Nova cesta 37“.
Utvrđuje se da nakladnik (HDZ Samoborček Trešnjevka sjever) nije zatražio dopuštenje niti je odobrena objava koja navodi neistinite zaključke koje je na 21. sjednici donijelo  VMO Samoborček.
Utvrđuje se da je post objavljen prije nego je objavljen potpisani zapisnik VMO-a Samoborček. 
Utvrđuje se da objava nije istinita jer nije riječ o zajedničkoj inicijativi TO HDZ Samoborček i počasnog predsjednika Pospiša, već je uspostava termina rekreacije rezultat inicijative i rada Povjerenstva za kulturu obrazovanje i sport MO Samoborček (Rajković i Legčević) te suradnje gospodina Pospiša, a vijećnik HDZ-a je sudjelovao samo u glasanju o prijedlogu zaključka. 
Slijedom utvrđenoga predsjednik je zatražio pojašnjenje vijećnika HDZ-a, Darija Karlovčana. Član vijeća Dario Karlovčan nije želio prisustvovati toj diskusiji i bez objašnjenja je napustio sjednicu u 21.00 sati.
Od 21.00 sat sjednici prisustvuje 4 vijećnika pa sjednica i dalje ima kvorum.
Predsjednik otvara raspravu. U raspravi sudjeluju članovi/ce Vijeća. 
Vijeće MO Samoborček konstatira svoje razočarenje nekolegijalnim postupcima vijećnika. Vijeće neće poduzimati daljnje korake radi utvrđenja detalja ovog događaja i mogućeg sankcioniranja osim ukoliko do takvih i sličnih situacija u budućnosti ne bude dolazilo. 

 Ad. 5. Pitanja, prijedlozi i obavijesti	
Slijedeća, 22. sjednica Vijeća planirana je 21. ožujka 2023. u 20.00 sati.
Sjednica Vijeća završila je u 21.10 sati.

         ZABILJEŽIO

          Ivan Maksan                                                                                                                   Predsjednik
Vijeća Mjesnog odbora
          ”Samoborček”

